钦定古今图书集成/明伦汇编/交谊典/第054卷 > 《仲春䜩集诗序》前人
## 钦定古今图书集成/明伦汇编/交谊典/第054卷 > 《仲春䜩集诗序》前人

先是，先清明一日，右金吾仓曹薛华、陈嘉殽酾清酤，
会河东裴冀、荥阳郑裒、河东独孤及，于署之公堂引
满举白者，自午及子，促席于花阴，赋诗于月下，乐极
不醉，夜艾而罢。后清明三日，二三子春服既成，思欲
修好寻盟，选胜卜昼。“裴侯是以再有投辖之会。是会
也，郑不至，吾兄惠然而来。堂有琴，庭有蓧，芳草数步”，
落花满席。中和子冠乌纱帽，相与箕踞嗢噱，傲睨相
视，称觞乎其间。趣在酒中，判为酩酊之客；家本秦也，
能无乌乌之声？其诗曰：“上天垂光兮熙予以青春。今
日何日兮共此良辰。与君觥浊醪而藉落英兮，不知
年华之相亲。蹇淹留以醉止，孰云含意而未申？”歌数

何其？演为《连珠》，以志此会。